Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 473

12. évfolyam Évi óraszám: 192 óra Belépõ tevékenységformák Kiselõadások a vendéglátás üzlethálózatáról, a vendéglátó üzlettípusok jellemzõ kínálatáról, egy-egy vendéglátó üzlettípusról, azok jellemzõ megjelenési stílusjegyeirõl. Egy adott fogadó országba irányuló utazás megtervezése, figyelembe véve a közösen meghatározott feltételeket, építve a korábban más tantárgyakban tanult ismeretekre. Kutatómunka a környezetvédelem és a turizmus témakörében. Internet használatával állítsanak össze turisztikai kínálati elemeket, utazási ajánlatokat, térképezzék fel a magyarországi szálláshelyeket. Szituációs játékok segítségével ismerkedés a szállodai üzemeltetés különbözõ munkaköreivel. Viselkedési normák és szabályok gyakoroltatása, eladásösztönzés, személyes eladás, kapcsolatszervezés módszereinek gyakorlása szerepjátszás formájában. Újsághirdetés megfogalmazása, szórólapok, plakátok tervezése. Reklámok részletes elemzése. Marketingfolyamatok tervezése, vizsgálata (vállalati arculat, komplex reklámterv elkészítése, hatásvizsgálat). Vendéglátó és turizmusismeretek Témakörök Tartalmak A vendéglátás és a turizmus kapcsolata Kialakulásának és fejlõdésének feltételei. A vendéglátás és turizmus kapcsolatának fontossága, fejlõdésének feltételei. Turisztikai fogadóképesség fogalma. Vendéglátással való összefüggései. A turizmus és a vendéglátás résztvevõi A turizmust lebonyolító szervezetek. Jellemzõi. Feltételrendszereik. A turizmus és a vendéglátás tárgyi és személyi feltételei A turizmus egyes tevékenységeihez kapcsolódó tárgyi és személyi feltételek. A turizmus feltételeit szabályozó jogszabályok. A vendéglátás egyes tevékenységeihez kapcsolódó tárgyi és személyi feltételek. Tárgyi és személyi feltételekre vonatkozó jogszabályok. A turizmus és a vendéglátás piaca és résztvevõi Általános jellemzõk. Kereslet—kínálat—ár összefüggései. Piacra ható tényezõk. Piaci résztvevõk feladatai. Piaci résztvevõk szerepe. A jelenlegi helyzet értékelése. A piac fejlõdését meghatározó tényezõk. A gazdasági verseny feltételei, területei és sajátosságai. A turizmus és a vendéglátás ügyvitele Ügyviteli feladatok. Üzleti levelezési szabályok. A bizonylat fogalma, fajtái, kiállítási szabályok. A forgatókönyv fogalma, fajtái, a készítés szabályai. A leltár fogalma, fajtái, a leltározás szabályai. Az ellenõrzés fogalma, módjai. Az elszámolás, elszámoltatás fogalma, lényege, fajtái. Szállodai ismeretek Témakörök Tartalmak A szállodaüzem irányítása és vezetése Hotelmenedzsment. Vezérigazgató. Éttermi igazgató. Gazdasági igazgató. Értékesítési és marketingigazgató. Humánpolitikai vezetõ. A szállodai tevékenység folytatására vonatkozó jogszabályok A szállodai ügyvitel A szállodai ügyvitel általános meghatározói. Ügyvitel a recepcióban. Hoteljournal. A foglaltság ellenõrzése. A szállodai bevételelszámolás ellenõrzésének rendje. Üzleti levelezések. Egyéb szálláshelyek ügyvitele. A szálloda gazdálkodási rendje Gazdasági, pénzügyi és számviteli feladatok. A szálloda eredménykimutatása. Értékesítési tevékenység. A szállodai marketing. Egyéb szálláshelyek gazdálkodása. Munkavédelem, biztonságszolgálat Munkavédelem. Egészségügy. Környezetvédelem. Biztonságvédelem a szállodában. Tulajdonvédelem a szállodában. Marketing Témakörök Tartalmak A marketingkommunikáció eszközrendszere A marketing és kommunikáció kapcsolata. Eszközei, eszközrendszere. A reklám szerepe, fejlõdése A reklám fogalma, funkciói. A reklámcélok, -eszközök fajtái, csoportosítása. Vizuális eszközök. Auditív eszközök. Audiovizuális eszközök. Reklámeszközök, reklámhordozók. A reklám társadalmi, gazdasági szerepe. Reklám tervezése, szervezése A reklámszervezés lépései. A reklámkampány lebonyolítása. Reklámtervezés. A reklámhatás vizsgálata. Public Relations (PR) A PR fogalma. Helye a vállalkozás és környezetében. PR-eszközök. A kapcsolatszervezés folyamata. Imázs, egyedi vállalati arculat Az imázs fogalma, fajtái, szükségessége. Az egyedi vállalati arculat kialakításának fontossága, tartalmi és formai elemei. Idegenforgalmi marketing Fogalma. Marketingkoncepció, marketingcélok. Az idegenforgalmi marketing eszközei A piaci szolgáltatás kialakítása. Árképzés. Piaci munka (kommunikáció). Disztribúció. Etika és jog a marketingben Reklámetika. Jogi kérdések a marketingben. Versenyszabályozás. Jogi elõírások. A továbbhaladás feltételei Vendéglátó és turizmusismeretek, Szállodai ismeretek: A tanulók mutassák be a vendéglátás és a turizmus kapcsolatát, az egyes tevékenységek szerves kapcsolatát, ennek hatását a piaci lehetõségekre, a turizmus és a vendéglátás résztvevõit, a turizmust lebonyolító szervezetek és mûködésük feltételrendszerét. Határozzák meg egy leírással meghatározott terület, körzet turisztikai fogadóképességét. Ismerjék a mûködéshez szükséges tárgyi és személyi feltételeket, tudjanak hozzáférni a tevékenység folytatásához kapcsolódó elõírások forrásaihoz. Ismertessék a szálloda gazdálkodási rendszerét, a szállodai ügyvitel tagolódását, a szobafoglalási rendszereket, a foglaltság folyamatos ellenõrzésének módját. Érveléssel bizonyítsák a bizonylati fegyelem, az elszámolás és elszámoltatás fontosságát, esetleírásokban, feladatokban helyesen alkalmazzák annak szabályait. Esetelemzésekben alkossanak megalapozott véleményt jogi, munkavédelmi, rendészeti, vagyonvédelmi, környezetvédelmi, egészségügyi kérdésekben, tudjanak érvelni véleményük mellett a szálloda felelõsségének kérdésében. Rendeljék a tevékenységelemekhez a turizmus, a vendéglátás és a szálloda ügyviteli feladatait. Készítsenek adott helyzetekben megfelelõ tartalmú és formájú üzleti leveleket, adott célra forgatókönyvet. Leírás alapján ismerjék fel, nevezzék meg a vezetõi munkaköröket, rendeljék hozzá a feladat- és felelõsségi köröket, a vezetés különbözõ szintjeinek funkcionális tagozódását, a tevékenységi területeket, az ezekhez kapcsolódó döntési szinteket. Marketing: A tanulók helyesen határozzák meg a reklám, reklámeszköz, reklámhordozó, marketingkommunikáció, PR, imázs, arculati stratégia fogalmát, azok szerepét, jelentõségét. Teljeskörûen rendszerezzék a kommunikáció közvetlen és közvetett eszközeit, a reklámcélok és -eszközök fajtáit. Magyarázzák meg a személyes eladás és fogyasztói magatartás kapcsolatát, ismertessék a személyes eladás alapelveit. Mutassák be a marketing és a kommunikáció kapcsolatát, eszközrendszerét, a reklám társadalmi és gazdasági szerepét. Konkrét célokra készítsenek reklámtervet, reklámüzeneteket. Esetelemzésekben alkossanak véleményt az eladószemélyzet magatartásáról, tevékenységérõl. Esetek megítélésében a reklámetikai kódex alapján mondjanak véleményt. VENDÉGLÁTÁS—IDEGENFORGALOM SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Vendéglátás—idegenforgalom szakmacsoportos alapozó gyakorlatok a közismereti tárgyakra építve fejleszti, formálja a tanulók szemléletét, bõvíti a tevékenységek körét. A vendéglátás tartalmas, aktív tanulói magatartást és tanulási élményeket is eredményezõ bemutatása és elvégzése felkelti a tanulók aktivitását, tapasztalatokat nyújt az alapvetõ vendéglátó munkafeladatokról. Teremtsen alkalmakat, lehetõségeket, feladathelyzeteket a késõbbi szakmai gyakorlati tantárgyak elsajátításához szükséges képességek, készségek fejlõdéséhez, az alapszintû gyakorlottság megszerzéséhez, a tanulási és szakmai motiváció fejlõdéséhez, megerõsödéséhez. Neveljen a körültekintõ, pontos, igényes, biztonságos munkavégzésre, a szakmacsoport szakképesítéseinek munkaköreiben szükséges tudatos, felelõsségteljes szakmai magatartásra. Tárja fel a mindennapi élet és a vendéglátás közötti hasonlóságokat és különbözõségeket, mutassa be a szakmák sajátosságait, összetettségüket, mutassa be a dolgozók tevékenységét, segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. A tananyag lehetõvé teszi, hogy a termelés és értékesítés összefüggõ szolgáltatásként jelenjen meg, bemutatja az élelmi anyagokat, megismerteti minõségi jellemzõiket, alkalmat ad a beérkezõ áruk minõségi és mennyiségi átvételének, az ételkészítésnek, a felszolgálásnak a gyakorlására, hozzászoktatja a tanulókat a munkabiztonsági és higiéniai szabályok maradéktalan betartása mellett végzett munkához. A Gasztronómiai alapismeretek oktatásának célja a tanulók érdeklõdésének felkeltése a szakterület iránt a vendéglátó tevékenységek alapjainak megismertetésével. Az oktatás során fontos feladat a tanulók szakmához való kötõdésének és szakmaszeretetének kialakítása. A Viselkedéskultúra oktatásának célja, hogy a hétköznapi viselkedési formákat bemutassa, elemezze az alapvetõ és a szolgáltató szakmákban különösen fontos magatartási, illetve viselkedésformák szerepét, jelentõségét. Megismertesse a tanulókkal az ön- és emberismeretet. Fejlessze az empatikus készségeket. A Kommunikáció oktatásának célja, hogy a tanulók sajátítsák el és tudatosan alkalmazzák a helyes beszédtechnikát, valamint az írásbeli kommunikáció alapszabályait. A személyiségfejlesztés, az egyéni és a szakmai sikerek elérésének kommunikációs eszközökkel történõ elõsegítése. Legyenek tisztában az emberi érintkezés kultúrájának fontosságával. Ismerjék meg önmagukat, és sajátítsák el a közvetlen és tágabb értelemben vett környezetükhöz való alkalmazkodás képességét. Legyenek képesek a konfliktusok elkerülésére vagy helyes kezelésére, a családi, baráti és késõbbi munkakapcsolatok helyes alakítására. Fejlesztési követelmények A foglalkozások során fejlõdjenek a tanulók gyakorlati tevékenységhez szükséges képességei, így különösen az ismeretelemzõ-értékelõ gondolkodás, a kreativitás, az önálló tapasztalatszerzés és ismeretalkalmazás képessége. Fejlõdjenek a tanulók szakmai gyakorlati tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló tapasztalatszerzés képessége, a kreativitás, a számítástechnikai képességek, alkalmazzák ismereteiket a folyamatok, jelenségek megértésében, magyarázatuk során. A gyakorlati tevékenységük során maradéktalanul tartsák be a balesetmentes és biztonságos munkavégzés szabályait, fejlõdjön munkabírásuk, kitartásuk. A tevékenység során szokjanak hozzá a produktív munkavégzéshez, az önálló gyakorlati feladatmegoldáshoz, érezzék meg a gyakorlati munka eredményeinek, sikereinek értékét, örömét. A tanulók legyenek képesek a tanult mûveleteket önállóan is elvégezni, az idejüket beosztani, a munkájukat megtervezni, megszervezni, az eszközöket célszerûen és szakszerûen használni, ismerjék meg a felhasznált anyagokat, alkalmazott eljárásokat. Munkájuk során fejlõdjön vizuális érzékelésük, figyelemösszpontosító képességük, munkabírásuk, kézügyességük, finomodjanak mozdulataik, munkavégzésük legyen egyre fegyelmezettebb, pontosabb, törekedjenek a hibátlan munkavégzésre, fogadják el annak fontosságát. A tevékenység végzése során alakuljon ki bennük a kötelességtudat, felelõsségérzet, a társakra is figyelõ, segítõkész, szabálykövetõ magatartás, a mások munkájának, eredményeinek, teljesítményeinek tisztelete, folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erõsödjön a szakmához, a választott munkához, életpályához való kötõdésük. Értsék meg az ételkészítés kockázatait, érezzék át saját személyes felelõsségüket, lássák meg a szakmai tevékenységeik mögött az embert és a természetet, tiszteljék ezek értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. Tudják megfelelõ minõségben elkészíteni a tanult alapételeket, végrehajtani az elõkészítõ, az elkészítõ és a befejezõ mûveleteket, a használt élelmi anyagokat szakszerûen és higiénikusan kezelni, elõkészíteni. Gasztronómiai alapismeretek: A tanulók ismerjék meg az eltérõ típusú vendéglátó üzletek berendezését, felszerelését, az üzletekben használt legfontosabb gépeket. Tudjanak különbséget tenni az eltérõ tevékenységet folytató üzlettípusok között. Ismerjék meg a vendéglátó üzletek legfontosabb helyiségeit és azok funkciót. Ismerkedjenek meg a vendéglátás alap munkafolyamataival és ismerjék a szakma veszélyeit (pl. munkavédelem és baleset-elhárítás szabályai, a higiénia területei, a HACCP lényege). Viselkedéskultúra: A tanulók ismerjék az ápoltság jegyeit, az öltözködési módokat. Váljanak képessé a kapcsolatfelvételre, a kapcsolattartásra, a kulturált vitára, az eredményes konfliktuskezelésre. Ismerjék meg a korszerû gasztronómia alapjait. Legyenek jártasak az étkezési szokásokban, ismerjék az egészséges táplálkozás alapelveit. Kommunikáció: A tanulók ismerkedjenek meg a kommunikáció fogalmával, a helyes beszédtechnikával, a mondat- és szövegfonetikai eszközök helyes használatával. Alkalmazzák a kapcsolatfelvétel, kapcsolattartás és kapcsolatlezárás kulturált módját, az írásbeli kommunikáció legelterjedtebb formáit. A tanulók önismeret-fejlesztõ gyakorlatok útján tanulják meg a tárgyilagos emberismeret jelentõségét, és feltétlenül sajátítsák el a konfliktuskezelés képességét.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes